Les Escoles Infantils Municipals inicien la preinscripció
2025-07-24

Les Escoles Infantils Municipals de Burjassot ja estan treballant en el curs escolar 2015/16 i han iniciat el seu període de preinscripció per a les famílies amb xiquets d’entre 0 i 3 anys que tinguen necessitat d’aquest servei municipal.

Tant l’Escola Infantil 613 Vivendes com l’Escola Infantil del carrer Isabel la Catòlica estan a la disposició de les famílies amb xiquets en la franja d’edat assenyalada, perquè els menuts tinguen el seu primer contacte amb l’àmbit educatiu del municipi.

Els pares que vulguen preinscriure als seus fills, de 0 a 3 anys, en les escoles infantils tan sol han de passar-se per l’EI 613 Vivendes, en Carretera de Llíria, s/n, on els donaran tota la informació sobre la documentació que cal aportar per fer efectiva la matrícula quan s’òbriga el període de la mateixa. A més, i després d’arreplegar la informació, els pares podran tancar amb les Escoles Infantils un dia per visitar les seues instal·lacions i veure el seu equipament.

Poden preinscriure’s, a partir dels quatre mesos, tant els xiquets i xiquetes que resideixen a Burjassot com aquells que els seus pares i mares desenvolupen la seua activitat professional en el poble.

Les Escoles Infantils Municipals de Burjassot disposen d’horari especial, de 7:30 a 9 h i de 17 a 18 h, igual que menjador i Escola d’Estiu amb l’objectiu d’ajudar les famílies a conciliar la seua vida familiar i laboral sabent que els xiquets estan ben atesos.